open-index/open-wikipedia-markdown huggingface dataset:
D3t Ltd

**d3t Ltd**, բրիտանական ընկերություն, որը զբաղվում է համակարգչային խաղերի մշակմամբ, տեղակայված է Ռանկորն քաղաքում։ Ընկերությունը հիմնադրվել է 2011 թվականին Ջեյմ Կեմփբելլի և Սթիվեն Պաուելլի կողմից։ d3t-ը համագործակցում է խոշոր ընկերությունների հետ նրանց առաջարկելով հավելյալ մշակումների ծառայություն, ինչպես նաև համակարգչային խաղերի դյուրակիրացում։ 2017 թվականին 3 միլլիոն ֆունտ ստերլինգով գնվել է Keywords Studios ընկերության կողմից։

## Խաղեր
### Թարմացված խաղեր

### Խաղեր դյուրակիրացում

### Մշակման համագործակություն

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Ընկերությունների ցանկեր
Կատեգորիա:Համակարգչային խաղեր
Կատեգորիա:Ստուդիաներ
Գիշերային հերթափոխ (ֆիլմ)

**«Գիշերային հերթափոխ»** (), խորհրդային լիամետրաժ սև-սպիտակ գեղարվեստական կինոնկար, որը բեմադրել է ռեժիսոր Լեոնիդ Մենակերը «Լենֆիլմ» կինոստուդիայում 1970 թվականին։

Ֆիլմի պրեմիերան ԽՍՀՄ-ում տեղի է ունեցել 1971 թվականի հունիսի 7-ին։

## Սյուժե
Իրադարձությունները, որոնք վճռորոշ նշանակություն ունեն հերոսների ճակատագրերի համար, տեղի են ունենում մեկ գիշերային հերթափոխի ընթացքում երկրի մեծ շինհրապարակներից մեկում։

## Դերերում
* Յուրի Տոլուբեև – *Պավել Եգորովիչ Պոնոմարյով, բրիգադիր, վաստակավոր շինարար, քաղաքային խորհրդի պատգամավոր
* Ալլա Չեռնովա – *Նադյա
* Գենադի Կորոլկով – *Եվգենի Գրիբով, շինարարության դիսպետչեր
* Վալենտինա Վլադիմիրովա – *Կլավա, վարորդ
* Տատյանա Գովորովա – *Օլգա, կռունկավար
* Ելենա Լեգուրովա – *Իննա, երաժշտության ուսուցիչ
* Գերման Յուշկո – *Անատոլի, Նադյայի ամուսինը
* Վիկտոր Պավլով – *Միշա, վարորդ
* Յուրի Վիզբոր – *Կովալենկով
* Պոնոմարյովի բրիգադ․
** Ֆեոդոր Լոնոկով – *Նազարով, բրիգադիր Պոնոմարյովի տեղակալ
** Միխայիլ Լադիգին – *քեռի Կոլյա
** Գեորգի Շտիլ – *«Թզուկ»
** Գերման Օրլով – *«Բեղավոր»
** Վլադիմիր Լոսև – *Անդրեյ
** Վյաչեսլավ Վարկին – *նավաստի
** Միխայիլ Մուդրով – *բանվոր

## Նկարահանող խումբ
* Սցենարի հեղինակներ՝ Ալեքսանդր Գելման, Տատյանա Կալեցկայա
* Ռեժիսոր՝ Լեոնիդ Մենակեր
* Գլխավոր օպերատոր՝ Վիկտոր Կարասև
* Գլխավոր նկարիչ՝ Անդրեյ Վագին
* Կոմպոզիտոր՝ Յակով Վայսբուրդ
* Երգի տեքստի հեղինակ՝ Կ. Գրիգորևա

## Մրցանակներ
*  – «Գիշերային հերթափոխ» - դիպլոմ ֆիլմի համար, մրցանակ տղամարդու լավագույն դերակատարման համար Յուրի Տոլուբեևին, դիպլոմ էպիզոդիկ դերի լավագույն կատարման համար  Վալենտինա Վլադիմիրովային Բանվորական դասի մասին ֆիլմերի երկրորդ համամիութենական փառատոնում (1972)։

## Ծանոթագրություններ

## Արտաքին հղումներ
* 
* 

Կատեգորիա:1970 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Քել

**Քել** (, (, ), քաղաք Գերմանիայում՝ Բադեն-Վյուրթեմբերգ երկրամասում, որի կազմի մեջ մտնող շրջաններից մեկի վարչական կենտրոնն է։ Ենթակա է Ֆրայբուրգի վարչական օկրուգին։ Մտնում է Օրտենաուի շրջանի կազմի մեջ։ Զբաղեցնում է 75,06 քառակուսի կիլոմետր տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 34&nbsp;789։ Պաշտոնական կոդը՝ *08 3 17 057*։

Քաղաքը բաժանված է 10 վարչական շրջանների։

Քելն ընկած է Հռենոսի աջ ափին և հանդիսանում է գետի հանդիպակաց ափին գտնվող և Ֆրանսիային պատկանող Ստրասբուրգի արբանյակ քաղաքը։ Երկու քաղաքները միմյանց հետ կապված են «Եվրոպայի կամրջով»։ 2017 թվականին վերականգնվել է տրամվայով երթևեկությունը Ստրասբուրգի և Քելի միջև։

1950-60-ական թվականներին Քելում է գտնվել Ֆրանսիայի հռենոսյան ռազմական նավատորմի (ֆր.՝ Forces maritimes du Rhin) գլխավոր բազան։

## Քույր քաղաքներ
Քելի քույր քաղաքներն են՝

*, Մոնմորանսի
*, Կոտոր

## Պատկերասրահ

Blick auf Kehl Weißtannenturm.jpg
 Kehl - Rathaus.jpg|Համայնքապետարանը
 Kehl Weinbrennerhaus.jpg|
 Villa Schmidt (Kehl)-msu-3353.jpg|Շմիդտի վիլլան
 Kehl.jpg|Կազերնենպլաց հրապարակը
Passerelle des Deux Rives-msu-3247.jpg
Europabrücke von unten.JPG|Եվրոպայի կամուրջը
Kehler_Bahnhof.JPG|Կայարանը
Wasserturm_Kehl.JPG|Ջրաշտարակը


 D-OG-Kehl2.JPG|
 Kirche Kehl.jpg|
 Mosque Kehl 2014.JPG|
Badisches_Amtsgericht_Kehl.JPG|
Zweisprachiges_Straßenschild_Kehl.JPG|


## Ծանոթագրություններ

## Գրականություն
* Erich Keyser (Hrsg.)։ *Badisches Städtebuch.* Bd. 4. 2. Teilband aus Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages. Stuttgart 1959.
* Franz Friedrich Brost (Hrsg.)։ *Kehl.* 2. erg. Aufl. Morstadt, Kehl 1980. ISBN 3-88571-028-5.
* Hartmut Stüwe։ *Evakuierung, Besetzung, Freigabe, Kehler Stadtgeschichte 1944–1953.* Ausstellungskatalog. Kehl 2003.
* Hartmut Stüwe։ *Kehl im Dritten Reich, Stadtgeschichte 1933 bis 1945.* Kehl 1997.
* *Das besondere Schicksal der Stadt Kehl im Zusammenhang mit dem Zweiten Weltkrieg 1939/1946.* Bundesministerium für Vertriebene, Flüchtlinge und Kriegsgeschädigte, Bonn 1968.
* 

## Արտաքին հղումներ
* Քաղաքի պաշտոնական կայքէջը

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի համայնքներ
Կատեգորիա:Գերմանիայի քաղաքներ
Մաքսակետ (ֆիլմ)

**«Մաքսակետ»** (), 1982 թվականի խորհրդային լիամետրաժ գունավոր գեղարվեստական կինոնկար, որը բեմադրել է ռեժիսոր Ալեքսանդր Մուրատովը «Լենֆիլմ» կինոստուդիայում։

Ֆիլմի պրեմիերան ԽՍՀՄ-ում տեղի է ունեցել 1982 թվականի նոյեմբերի 9-ին։

## Սյուժե
Նավով ոսկե մետաղադրամներ տեղափոխող (գրպաններով հատուկ գոտում) մաքսանենգը (Վադիմ Յակովլև) գաղտնի բեռը տեսած մոտորիստին նետում է ջուրը։ Լենինգրադի նավահանգստում սկսնակ մաքսավորն (Միխայիլ Բոյարսկի) ուղարկվում է այդ նավի զննմանը։ Նավի բժիշկը (Վլադիմիր Երյոմին), որը մաքսավորի դպրոցական ընկերն է, մաքսակետն անցնում է առանց ստուգման, ինչից էլ օգտվում է մաքսանենգը՝ նրա պայուսակի մեջ դնելով մետաղադրամներով գոտին։ Այնուհետև մաքսանենգը գնում է բժշկի մոտ, վերցնում գոտին և տալիս նրան 5 հազար ռուբլի։ Երիտասարդ բժիշկը դժգոհում է, իսկ ավելի ուշ գնում է մաքսանենգի ամառանոց, որտեղ սպանում է նրան։ Մաքսանենգի հանցակիցը որոշում է, որ մաքսակետի հետ կապված իրավիճակը խիստ լարված է, և առաջարկում է հերթական երթի ժամանակ ոչինչ չտանել։ Բայց մաքսանենգն իր ծրագիրն է իրականացնում․ նա որոշում է ամբողջ ոսկով փախչել արտասահման։ Երիտասարդ մաքսավորը, որոնելով իր ընկերոջը, դուրս է գալիս մաքսանենգի հետքի վրա և, ի վերջո, նավից դուրս գալու ժամանակ նրան զննելիս բացահայտում է հանցագործին։

## Դերերում
* Միխայիլ Բոյարսկի - Յուրի Խորունժև, սկսնակ մաքսավոր
* Վալենտին Գաֆտ - Վլադիմիր Նիկոլաևիչ Նիկիտին, փորձառու մաքսավոր, ստուգման խմբի ղեկավար
* Վադիմ Յակովլև - Նիկոլայ Դելկով, նավի մեխանիկ, մաքսանենգ
* Վլադիմիր Երյոմին - Վիտյա Մալիշև, նավի բժիշկ
* Տատյանա Տաշկովա - Նատալյա, Մալիշևի կինը
* Վալերի Զախարև - Պաշկա
* Յուրի Բաշկով - Եվսեյիչ
* Վիկտոր Իլիչով - Գրոմով, նավի մեխանիկ
* Իվան Կրասկո - Կոննիկով, բժշկական պահեստի ղեկավար, Դելկովի հանցակիցը
* Վյաչեսլավ Սորոկին - Պերով, մաքսային ծառայող
* Կոնստանտին Բուտաև - Սերապյան, սկսնակ մաքսավոր

դերերում`

* Հերբերտ Դմիտրիև - նավապետ
* Լյուբով Մալինովսկայա
* Պյոտր Շելոխոնով - մաքսատան պետ

## Նկարահանող խումբ
* Սցենարի հեղինակ` Վլադիմիր Մազուրը՝ Ի. Կոնստանտինովի մասնակցությամբ
* Բեմադրող ռեժիսոր՝ Ալեքսանդր Մուրատով
* Բեմադրող օպերատոր՝ Վլադիմիր Վասիլև
* Բեմադրող նկարիչ՝ Եվգենի Գուկով
* Կոմպոզիտոր` Ալեքսանդր Միխայլով
* Հնչյունային օպերատոր՝ Գալինա Գորբոնոսովա
* Մոնտաժող՝ Գյուլսյում Սուբաևա

## Ծանոթագրություններ

## Արտաքին հղումներ
* 
* «Таможня» Аннотированный каталог фильмов киностудии «Ленфильм» 1918—2003.
* «Մաքսակետ» ֆիլմը «Энциклопедия отечественного кино» կայքում

Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Աֆրիկայի սև աստղ

**Աֆրիկայի սև աստղ** (), հնգաթև աստղ (★), որը խորհրդանշում է ընդհանուր առմամբ Աֆրիկան և մասնավորապես Գանան։ *Black Star Line* կազմակերպությունը, որը 1919 թվականին հիմնադրել է Մարկուս Գարվին «Վերադարձ Աֆրիկա» շարժման () շրջանակներում, իր անունը վերցրել է *White Star Line*-ի անունից՝ փոխելով գույնը սպիտակից սև՝ խորհրդանշելու համար սևամորթներին, ոչ թե սպիտակամորթ մարդկանց։ Սև աստղը դարձել է պանաֆրիկիզմի և հակագաղութատիրության խորհրդանիշ։ Նկարագրվելով որպես «աֆրիկյան ազատության առաջնորդող աստղ»՝ սև աստղը օգտագործվել է 1957 թվականին Թեոդոսիա Օկոյի կողմից Գանայի դրոշի ձևավորման մեջ։

## Գանա
Գանացիները սև աստղը համարում են Գանայի, այլ ոչ թե ընդհանրապես Աֆրիկայի հատուկ խորհրդանիշ։ Դրոշից բացի աստղը պատկերված է նաև երկրի զինանշանի վրա, մայրաքաղաք Աքրայի Սև աստղի հրապարակում գտնվող Սև աստղի դարպասի վրա. և պետական նստավայրում՝ Պառլամենտում, որտեղ նախագահը մասնակցում է հանդիսավոր միջոցառումներին։ Գանայի ֆուտբոլի հավաքականին անվանում են «Սև աստղեր»։
Պատկեր:Flag of Ghana.svg|Գանայի դրոշը
Պատկեր:Coat of arms of Ghana.svg|Գանայի զինանշանը
Պատկեր:Black Star Monument, Accra, Ghana.JPG|Սև աստղի դարպաս, Աքրա
Պատկեր:Civil Air Ensign of Ghana.svg|Գանայի Քաղաքացիական ավիացիայի ենթասպա
Պատկեր:Flag of Ghana (1964–1966).svg|Գանայի դրոշը (1964–66)


## Այլ
Սև աստղը պատկերված է եղել նաև Գվինեայի և Կաբո Վերդեի անկախության աֆրիկյան կուսակցության (ԳԿԱԱԿ) դրոշի վրա, որի վրա հիմնված էին Գվինեա-Բիսաուի դրոշը և Կաբո Վերդեի նախկին դրոշը։ Սան Տոմե և Պրինսիպիի դրոշն օգտագործում է նույն Համաաֆրիկյան գույները երկու սև աստղերով՝ մեկական Սան Տոմեի և Պրինսիպիի համար։ Աֆրիկյան պետությունների միության դրոշի վրա պատկերված էր երեք սև աստղ՝ մեկական յուրաքանչյուր անդամ պետության համար։ Black Star Industries-ը, որը կոչվում է Black Star Line-ի անունով, առևտրային ձեռնարկություն է, որը կապված է Աֆրիկյան ժողովրդական սոցիալիստական կուսակցության ()։
Պատկեր:Flag of PAIGC.svg|ԳԿԱԱԿ-ի դրեշը
Պատկեր:Flag of Guinea-Bissau.svg|Գվինեա-Բիսաուի դրոշը
Պատկեր:Emblem of Guinea-Bissau.svg|Գվինեա-Բիսաուի զինանշանը
Պատկեր:Roundel of Guinea-Bissau.svg|Գվինեա-Բիսաուի զինված ուժերի զինանշանը
Պատկեր:Flag of Cape Verde (1975-1992).svg|Կաբո-Վերդեի դրոշը (1975–92)
Պատկեր:Flag of São Tomé and Príncipe.svg|Սան Տոմե և Պրինսիպիի դրոշը
Պատկեր:Flag of the Union of African States (1961-1962).svg|Աֆրիկյան պետությունների միության դրոշ (1961–62)


## Տես նաև
* Աֆրիկայի դրոշներ

## Ծանոթագրություններ

## Աղբյուրներ
* 
* 
* 

Կատեգորիա:Խորհրդանիշներ
Կոռնվեստհայմ

**Կոռնվեստհայմ** (), քաղաք Գերմանիայում՝ Բադեն-Վյուրթեմբերգ երկրամասի Լյուդվիգսբուրգի շրջանում։ Համարվում է Շտուտգարտի մետրոպոլիտենային շրջանի բաղկացուցիչ մասը։ Ընկած է Շտուտգարտից 10 կիլոմետր դեպի հյուսիս, Լյուդվիգսբուրգից 5 կիլոմետր դեպի հարավ։ Զբաղեցնում է 14,64 քառակուսի կիլոմետր տարածք։ 2013 թվականի դեկտեմբերի 31-ի տվյալներով բնակչության թվաքանակը եղել է 32.177, 2015 թվականի դեկտեմբերի 31-ի տվյալներով՝ 33 153։

## Պատմություն
Ենթադրվում է, որ քաղաքի ներկայիս տարածքում առաջին բնակավայրը հիմնել են ալեմանյան ցեղի ներկայացուցիչները IV—V դարերում։ 780 թվականին Լորշի կոդեքսում հիշատակվել է *Վեստհայմ* անվանումով։ 1303 թվականին ներառվել է Վյուրթեմբուրգի դքսության կազմում։ *Կոռնվեստհայմ* անվանումով առաջին անգամ հիշատակվել է 1472 թվականին։ Բնակավայրի ծաղկմանն ու զարգացմանը մեծապես նպաստել է 1846 թվականին շարք մտած երկաթուղային կայարանը։ 1931 թվականին Կոռնվեստհայմը քաղաքի կարգավիճակ է ստացել։

1903 թվականին Կոռնվեստհայմում հիմնվել է մրցարշավային մոտոցիկլետներ արտադրող Kreidler ընկերությունը։ Այս քաղաքում են գտնվում նաև կոշկեղենի արտադրության Salamander GmbH ընկերության գլխավոր գրասենյակն ու գլխադասային ձեռնարկությունը, որը կառուցվել է 1885 թվականին, 1923 թվականին զգալիորեն ընդարձակվել և ներկայումս համարվում է ճարտարապետական հուշարձան։

## Քույր քաղաքներ
Կոռնվեստհայմի քույր քաղաքներն են՝
*, Իսթլի
*, Կիմրի
*, Վիլնյով-Սեն Ժորժ
*, Վայենֆելս

## Ժողովրդագրություն

## Պատկերասրահ
Römerstrasse Kornwestheim.jpg|
GasthofzumLöwenKheim.jpg|
Kornwestheim Salamander 05 (RaBoe).jpg|
KheimEWerk.jpg|
Kornwestheim Personenbahnhof 20070713.jpg|
GasthofzumLöwenKheim.jpg|
KornwestheimMartinskirche.jpg|
KornwestheimWasserturm.jpg|
Johanneskirche Kornwestheim (1).jpg|
Naturdenkmal Lindenallee Kornwestheim Richtung Kornwestheim.JPG|


## Ծանոթագրություններ

## Գրականություն
* *Württembergisches Städtebuch*; Band IV, Teilband Baden-Württemberg Band 2 aus *Deutsches Städtebuch. Handbuch städtischer Geschichte.* Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages hrsg. von Erich Keyser. Stuttgart 1961.
* Willi A. Boelcke։ *Kornwestheim: vom Alemannendorf zur Industriestadt.* Hrsg. von der Stadt Kornwestheim. Kornwestheim 1972.

## Արտաքին հղումներ
* Internetpräsenz der Stadt Kornwestheim
* Ausführlicher Stadtführer
* Internetpräsenz zur Entwicklung des Industriedenkmals der ehemaligen Salamander-Schuhfabrik.

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի համայնքներ
Կատեգորիա:Գերմանիայի քաղաքներ
Չոր նավահանգիստ

մինի|300x300փքս|«Մոդուլ Պուլկովսկի» տերմինալ-լոգիստիկ համալիր (Սանկտ Պետերբուրգ)
**Չոր նավահանգիստ** (երբեմն կոչվում է **ներքին նավահանգիստ** կամ **միջմոդալ հանգույց**) ներքին միջմոդալ տերմինալ է, որն ավտոմոբիլային կամ երկաթուղային ճանապարհով ուղղակիորեն կապված է ծովային նավահանգստի հետ։

Բացի բեռնափոխադրման մեջ իրենց դերից, չոր նավահանգիստները կարող են ներառել նաև ապրանքների պահեստավորման և համախմբման աշխատանքներ, ավտոմոբիլային կամ երկաթուղային բեռնափոխադրողների սպասարկում և մաքսազերծման ծառայություններ։ Այս օբյեկտների տեղադրությունը չոր նավահանգստում նվազեցնում է պահեստավորման և մաքսային տարածքների համար մրցակցությունը ծովային նավահանգստում։

Չոր նավահանգիստը՝ ստեղծելով կենտրոնացված բաշխման, կետ կարող է արագացնել բեռների հոսքը նավերի և ցամաքային տրանսպորտային ցանցերի միջև։ Ներքին նավահանգիստները կարող են բարելավել ներմուծումը և արտահանումը՝ ծանրաբեռնված ծովային նավահանգիստներից հեռու տեղափոխելով  բեռնարկղերի ժամանակատար տեսակավորումն ու վերամշակումը։

## Նախապատմություն
Չոր նավահանգիստ եզրը նեղ իմաստով օգտագործվում է միջազգային տրանսպորտային համակարգերի ոլորտում՝ միջմոդալ բեռնարկղերի (ստանդարտացված բեռնափոխադրման կոնտեյներ) համար նախատեսված մասնագիտացված օբյեկտները նշելու համար։ Նման նավահանգիստներում ապրանքներ բեռնելու և բեռնաթափելու փոխարեն, բեռնարկղերը կարող են պարզապես տեղափոխվել նավից ավտոմեքենա կամ նավից գնացք։ Բեռնարկղը կարող է կրկին տեղափոխվել ճանապարհային և երկաթուղային տրանսպորտով մի այլ տեղ։ Ապրանքները բեռնվում կամ բեռնաթափվում են միայն սկզբնական կամ վերջնական նպատակակետում։։

Բեռնարկղերը թույլ են տալիս ծովային նավահանգստում իրականացվող որոշ գործառույթներ՝ մաքսային գործառույթներ, վերամշակում, բեռնարկղերի ստուգում տեսակավորում և համախմբում, տեղափոխել ցամաքային տարածք։ Արդյունքում ծովային նավահանգստում արագանում է բեռնարկղերի բեռնաթափումը և նվազում են գործառնական ծախսերը։ Արդյունավետությունը մեծանում է, երբ ցամաքային տեղամասի և ծովային նավահանգստի միջև բարձր թողունակությամբ երկաթուղային կապ է լինում։

Չոր նավահանգիստը  կապված է ծովային նավահանգստի հետ, և զբաղվում է բեռնարկղերի բաշխումով է փոխադրման տարբեր միջոցների միջև (միջմոդալ փոխանցում) և միջազգային առևտրի մշակումով։ Սա տարբերում է ցամաքային նավահանգիստը կոնտեյներային պահեստից կամ տրանսպորտային հանգույցից։

Չոր նավահանգիստ տերմինը կարող է օգտագործվել նաև օդանավակայանի կամ ցամաքային սահմանային անցակետի, այլ ոչ թե ծովային նավահանգստի հետ կապված նմանատիպ մոդելի համար։

## Չոր նավահանգիստ Հայաստանում
2022 թվականի դեկտեմբերին Հայաստանի էկոնոմիկայի նախարար Վահան Քերոբյանը հայտարարել է, որ լոգիստիկ ենթակառուցվածքներ զարգացնելու նպատակով Գյումրիում չոր նավահանգիստ են կառուցելու։ Այն արագ հաղորդակցություն ու կապ է ստեղծելու վրացական երկու՝  Բաթումի և Փոթիի նավահանգիստների հետ։

## Ծանոթագրություններ

Կատեգորիա:Լոգիստիկա
Կատեգորիա:Ճանապարհային ենթակառուցվածք
Կատեգորիա:Ճանապարհային տրանսպորտ
Կատեգորիա:Միջազգային առևտուր
Կատեգորիա:Նավահանգիստներ
Կատեգորիա:Տրանսպորտային ենթակառուցվածքներ
Կատեգորիա:Տրանսպորտային շենքեր և կառույցներ
Կատեգորիա:Տրանսպորտի տեսակներ
Ռեկուպերացիա (քաղաքականություն)

[մինի|«Արգելվում է արգելել». [Մենթոն քաղաքում, պատի վրա գրված ֆրանսիական աֆորիզմ, որն առաջին անգամ օգտագործվել է Ժան Յանը RTL ռադիոկայանի եթերում՝ ծաղրական կատակի տեսքով։ Այս նախադասությունը հետագայում դարձել է 1968 թվականի մայիսյան իրադարձությունների կարգախոսներից մեկը]]

**Ռեկուպերացիա** (, վերականգնում, «առողջացում»), հասարակագիտության մեջ գործընթաց, որով քաղաքական արմատական գաղափարներն ու կերպաները խեղաթյուրվում են, , կլանվում, վնասազերծվում, ներառվում, կցվում են կամ ապրանքացվում են մեդիա մշակույթում և հասարակության մեջ և, հետևաբար, մեկնաբանվում են որպես չեզոք, անվնաս կամ ավելի համընդհանուր տեսակետ։ Ավելի լայն իմաստով, ռեկուպերացիան կարող է վերաբերել հիմնական մշակույթի կողմից ցանկացած դիվերսիոն խորհրդանիշների կամ գաղափարների մշակութային յուրացմանը (օրինակ` Չե Գևարայի նկարը որպես սոցիալիստական հեղափոխության շարժումների խորհրդանիշ)։

Ռեկուպերացիայի հայեցակարգը ձևակերպվել է Situationist International-ի անդամների կողմից, որն առաջին անգամ հրապարակվել է 1960 թվականին։ Տերմինը բացասական կոննոտացիա ունի, քանի որ այն սովորաբար պարունակում է արմատական գաղափարների իմաստը հիմնովին փոխելու ենթադրյալ հետևանքները (ընկալվող, կամ` ոչ)՝ գերիշխող դիսկուրսի մեջ դրանց յուրացման կամ ներառվելու պատճառով։ Այն ի սկզբանե ընկալվել է որպես  *détournement* (հափշտակում/յուրացում) հայեցակարգի հակառակը, որտեղ պատկերները և այլ մշակութային արտեֆակտները փոխառվում են հիմնական աղբյուրներից և արմատական մտադրություններով վերապրոֆիլավորվում են։

## Օրինակներ
Որոշ նախկին հակամշակութային ինքնադրսևորման միջոցները, որոնք քննադատները համարում են ռեկուպերացիոն (գոնե մասամբ) հետևյալն են. պանկ երաժշտությունն ու նորաձևությունը, ինչպիսիք են մոհաք սանրվածքը, պատռված ջինսերը և աքսեսուարները, ինչպիսիք են շան օձիքները; դաջվածքները; փողոցային արվեստը և մասնակցային արվեստը։

Բնապահպանական արդարադատության ջատագովները, որոնք կենտրոնացնում են սոցիալական շարժումները և շրջակա միջավայրի կայունության փոխակերպման դեմ դիմադրությունը, տեսնում են, որ անցումը դեպի կայունություն վերականգնվում է նրանց կողմից, ովքեր ձգտում են հետաձգել և կառավարել անցումը։

Մատնանշելով «պետական լրատվամիջոցների էրոզիան» և կապիտալիստական ռեալիզմը, Ահարոն Բաստանին գրել է «ինտերնետը կապիտալով ռեկուպերացնելու» մասին՝ ասելով, որ կորպորատիվ լրատվամիջոցների մշտական ռեկուպերացման հետևանքները ներառում են ստատուս քվոյի ամրապնդումը, այլախոհության ճնշումը և գեղարվեստական արտահայտություն։

Սոցիալական արդարության ջատագովները ճանաչեցին Ջիմ Քրոուի մասին` The New Jim Crow գրքի հանրաճանաչ դիսկուրսը որպես ռեկուպերացիոն՝ պնդելով, որ այն թաքցնում է ԱՄՆ-ում զանգվածային բանտարկության վերլուծությունները հակահեղափոխական համատեքստային շրջանակներում։

## Տես նաև
* Ավանգարդիզմ
* Գրաքննություն

## Ծանոթագրություններ

Կատեգորիա:Սոցիոլոգիայի տերմինաբանություն
Կատեգորիա:Քաղաքական տերմինաբանություն
Acclaim Studios London

**Acclaim Studios London**, ստուդիա, որը զբաղվում է համակարգչային խաղերի մշակմամբ, հիմնադրվել է 1984 թվականին Լոնդոնում, 1995 թվականից համարվում է Acclaim Entertainment ընկերության ենթակառուցվածքը։ 2000 թվականին փակվեց մայր ընկերությունը, ինչի համար պատճառ հանդիսացան ֆինանսական դժվարությունները։

## Պատմություն
Ընկերությունը հիմնադրվել է 1984 թվականին Ֆերգյուս Մակգովերնի և Վակիս Պարասկևի կողմից Probe Software անվան ներքո, հետագայում ընկերությունը անվանվափոխվել է Probe Entertainment-ի։

1995 թվականի հոկտեմբերին ստուդիան գնվեց Acclaim Entertainment ընկերության կողմից։ Վաճառքից հետո Մակգովերինը լքեց ստուդիան հիմնադրելով HotGen-ը։

1999 թվականին Acclaim-ը իրականացրեց գլոբալ փոփոխություններ, որի արդյունքում՝ իրեն պատկանող բոլոր ստուդիաները սկսեցին կրել անվանումներ համաձայն տեղակայման վայրին, այսպիսով Probe Entertainment-ը փոխեց անունը դառնալով՝ Acclaim Studios London։ 2000 թվականին, ելնելով ֆինանսական ծանր իրավիճակից Acclaim ընկերությունը փակեց մի շարք ստուդիաները, այդ թվում նաև Acclaim Studios London-ը։ Ստուդիայի աշխատակիցների մի մասը տեղափոխվեց նոր բացված Acclaim Studios Cheltenham ստուդիա, որը տեղակայված էր Չելթնհեմում։

## Ծանոթագրություններ

Կատեգորիա:1984 հիմնադրված ընկերություններ
Ալբուլա երկաթուղային թանգարան

**Ալբուլա երկաթուղային թանգարան** (), գտնվում է Շվեյցարիայի Ռետյան երկաթուղու Բերգյուն (Bergün/Bravuogn) երկաթուղային կայարանում՝ անմիջապես Ռետյան երկաթուղու Ալբուլա գծի վրա։ Գործում է 2012 թվականից։ Այն վայր է ընտանիքների և երկաթուղու սիրահարների համար։

Թանգարանում ներկայացված է Ալբուլա երկաթուղու կառուցման պատմությունը՝ ցուցադրելով բազմաթիվ պատմական նախագծեր և ցուցանմուշներ։ Մուլտիմեդիա ցուցադրությամբ ներկայացված են նաև տեղագրական սիմուլյացիաները և թունելային մեթոդները։

thumb|ձախից|Մոդելային ցուցադրություն՝ կառուցման փուլում
Թանգարանի մի հատվածում տեղադրված է Ալբուլա երկաթուղին, որը գործում է O մասշտաբով։ Այն կառուցել է Բերնհարդ Տարնուտցերը, որը ներառում է 1950-ականների և 1960-ականների շենքեր, ուղանցույցներ և թունելներ։

Rhaetian Railway Ge 6/6 I "crocodile" #407 տեղադրված է թանգարանի մուտքի մոտ և այցելուներն այն կարող են օգտագործել զբոսանքի սիմուլյացիայի համար։

## Հավաքածու և արխիվ
Ալբուլա երկաթուղային թանգարանի արխիվը և հավաքածուն պարունակում են արխիվային արժեքավոր նյութեր, մասնավորապես՝ նվիրված Ռետյան երկաթուղու պատմությանը։

Ցուցադրությունը բաց է հանրության համար և ինտեգրված է թանգարանային շրջագայությանը, սակայն արխիվը հանրությանը հասանելի չէ։

## Մշտական ցուցադրություն
Թանգարանն այցելուներին ներկայացնում է երկաթուղու սոցիալական, տեխնիկական, տնտեսական և մշակութային նախապատմությունը․ ինչ դժվարություններ են հաղթահարվել, շինարարության ծախսեր, ինչ ազդեցություն է ունեցել երկաթուղին հովտի վրա, ինչպիսին է հովտով գնացք վարելը։

Երեխաների համար նախատեսված է հատուկ էքսկուրսիա, որը ցույց է տալիս նրանց երկաթուղու կառուցումն ու շահագործումը խաղային եղանակով։

Մշտական ցուցադրությունը գտնվում է թանգարանի 1-ին հարկում՝ «Մարդիկ և անցումն Ալպերով» (),  «Գրյունդերցեյթը և հյուրանոցային արդյունաբերությունը» (), «Երկաթուղու շինարարություն – տեխնոլոգիա և ամենօրյա շինարարական աշխատանքներ» (), «Երկաթուղային ճանապարհորդություն և երկաթուղային գործողություններ» () և «Կայունություն և արժեքներ» () թեմաներով ցուցադրություններով։ Ռետյան երկաթուղու պատմությունը, երկաթուղու կառուցման հետևանքով առաջացած սոցիալական և տնտեսական փոփոխությունները ներկայացված են հավաքածուի բնօրինակ ցուցանմուշներով և մուլտիմեդիա լուսաբանումներով։

## Պատկերասրահ

Bergün Bahnmuseum Albula 2014 Spur 0m Anlage RhB Ge 46.jpg
Stationsdrucker für Edmondsonsche Fahrkarten mit Erklärungstext.jpg
Schloss des Edmondsonschen Fahrkartenschrank.jpg


## Ծանոթագրություններ

## Արտաքին հղումներ
* Պաշտոնական կայք

Կատեգորիա:2012 հիմնադրումներ Շվեյցարիայում
Կատեգորիա:2012 հիմնադրված թանգարաններ
Կատեգորիա:Գրաուբյունդենի թանգարաններ
Կատեգորիա:Երկաթուղային թանգարաններ
Սամվել Մնացականյան

**Սամվել Սերգեյի Մնացականյան** (Սեպտեմբերի 14, 1956, Երևան, Հայկական ԽՍՀ) իրավաբան, արդարադատության երրորդ դասի պետական խորհրդական (Գեներալ մայոր)։

## Կենսագրություն
* 1978-1980 Ծառայություն սովետական բանակում (Սահմանապահ զորքեր)
* 1980-1985 Երևանի Պետական Համալսարանի իրավաբանական ֆակուլտետ
* 1989-1991 մասնակցել է Հայաստանի և Արցախի Հանրապետության սահմանների պաշտպանությանը
* 1991-1996 Հայաստանի Գերագույն Խորհուրդում որպես քարտուղարության իրավաբանական բաժնի իրավական փորձաքննության ենթաբաժնի ավագ խորհրդատու։ Սահմանադրական հանձնաժողովի անդամ
* 1996-1999 Հայաստանի դատախազության Երևանի Շենգավիթի շրջանի դատախազ
* 1999-2001 Հայաստանի Զանգեզուրի կայազորի զինվորական դատախազ
* 2001-2008 Հայաստանի Գլխավոր դատախազության դատարաններում քրեական գործերով մեղադրանքի պաշտպանության վարչության դատախազ
* 2008-2009 Լոռու մարզի Ընդհանուր Իրավասության դատարանի դատավոր
* 2009-2011 Երևանի Ավան և Նոր Նորք վարչական շրջանի Ընդհանուր Իրավասության դատարանի դատավոր
* 2011 Դատավորի լիազրությունների դադարեցում /անձի նկատմամբ գրավի կիրառման համար, որի որոշումը չի բողոքարկվել մտել է օրինական ուժի մեջ և հետագայում անձը ճանաչվել է անմեղ։ Լիազորոթյունների դադարեցման հրամանագիրը ստորագրվել է անձին անմեղ ճանաչելու որոշումից 45 օր հետո/։ Նախագահ Ս.Սարգսյանի որոշումը լիազորությունների դադարեցման հետ կապված բողոքարկվել է Մարդու իրավունքների եվրոպական դատարանում։
* 2014-2019 Հայաստանի Կառավարությանն առընթեր Անշարժ գույքի Կադաստրի Պետական Կոմիտեի իրավաբանական վարչության պետ
* 2019-2021 Հայաստանի Կառավարությանն առընթեր Անշարժ գույքի Կադաստրի Պետական Կոմիտեի Կենտրոն գրասենյակի ղեկավար
* 2022 ՄԻԵԴ-ը կայացրել է վճիռ՝ դատավոր Սամվել Մնացականյանի գործով, որով ճանաչել է դատարանի մատչելիության իրավունքի խախտումը

Սամվել Մնացականյանը ամուսնացած էր, ուներ 3 երեխա և թոռներ։

## Ծանոթագրություններ

Կատեգորիա:1956 ծնունդներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:ՀՀ դատախազներ
Կատեգորիա:ՀՀ դատավորներ
Կատեգորիա:Հայ իրավաբաններ
Կատեգորիա:Սեպտեմբերի 14 ծնունդներ
Օբեռնդորֆ ամ Նեկար

**Օբեռնդորֆ ամ Նեկար** (), քաղաք Գերմանիայում՝ Բադեն-Վյուրթեմբերգ երկրամասի Ռոթվայլ շրջանում։ Ենթակա է Ֆրայբուրգի վարչական օկրուգին։ Զբաղեցնում 55,93 քառակուսի կիլոմետր տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 14&nbsp;378։ Պաշտոնական կոդը՝ *08 3 25 045*։

Քաղաքը բաժանված է 7 վարչական շրջանի։

## Տնտեսություն
Քաղաքին լայն ճանաչում ու համբավ է բերել 1811 թվականին Ֆրիդրիխ 1-ինի հիմնադրած զինագործարանը։ 1872 թվականից այստեղ իր գործունեությունն է ծավալել «Մաուզեր Գեբրյուդեր» () ֆիրման։ 1945 թվականին դաշնակից զորքերի ավիացիան ավերել է «Մաուզեր» գործարանը։ 1949 թվականին այդ գործարանի ճարտարագետները հիմնել են «Heckler & Koch» ընկերությունը (), որն զբաղվում է հրաձգային զենքի արտադրությամբ։։

Նեկարի Օբեռնդորֆում արտադրվում են նաև Mafell ապրանքանիշը կրող ատաղձագործական բարձրորակ գործիքներ։

## Անվանի անձինք
*Վիլհելմ Մաուզեր (1834–1882), գործարար. հրաձգային զենք արտադրող
*Պաուլ Մաուզեր (1838–1914), գործարար. հրաձգային զենք արտադրող
*Շտեֆեն Վայգոլդ (ծնվ. 1979), հեծանվորդ մարզիկ

## Պատկերասրահ

Luftbild von Osten von Oberndorf.jpg
Oberndorf .jpg
Tuchberg.jpg
Oberndorf view1.jpg
Hochmoessingen.JPG
Hochmössingen 2020 -Agathakapelle-Käppeles-Linde- by-RaBoe 033.jpg
Oberndorf Pfarrkirche St Michael und Pfarrhaus.jpg
Oberndorf EvStadtkirche1.jpg
Antoniuskapelle (Hochmössingen).jpg


## Քույր քաղաքներ

## Կինոնկար
* Wolfgang Landgraebers Filme über die Waffenbetriebe in der Stadt (entstanden zwischen 1984 und 2016)

## Գրականություն
* Elisabeth Weber - Studien zur Geschichte des Augustinerfrauenklosters in Oberndorf am Neckar von seiner Gründung bis zum Jahre 1559 (Zulassungsarbeit), Tübingen, 1962
* Stadt Oberndorf a.N. (Hrsg.) (1982), *Geschichte der Stadt Oberndorf am Neckar. Band 1: Von der Frühzeit bis zum Übergang an Württemberg*. Hrsg. von der Stadt Oberndorf a.N. aus Anlass des 1200jährigen Jubiläums im Juni 1982. Oberndorf a.N.։ Stadt Oberndorf a.N.
* Zwischen Schwarzwald und Schwäbischer Alb. Das Land am oberen Neckar (= Veröffentlichung des Alemannischen Instituts Freiburg i. Brg.) Franz Quarthal, Sigmaringen, |1984, ISBN=3-7995-4034-2
* Oberndorf am Neckar - Landesarchivdirektion Baden-Württemberg in Verbindung mit dem Landkreis Rottweil, Baden-Württemberg. Das Land in seinen Kreises, Band 2, Auflage 2, Verlag=Jan Thorbecke, Ulm, 2004, Seiten=18-64
* Stadt Oberndorf a.N. (Hrsg.) (2006), *Geschichte der Stadt Oberndorf am Neckar. Band 2: Vom Übergang an Württemberg bis heute*. Hrsg. von der Stadt Oberndorf a.N. ISBN 3-00-018395-7

## Ծանոթագրություններ

## Արտաքին հղումներ

* Offizielle Website der Stadt
* Im Völkerringen. Der große Krieg (1914–1918) von unsern Kriegern aus Oberndorf a. N. selbst erzählt

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի համայնքներ
Կատեգորիա:Գերմանիայի քաղաքներ
Impressions Games

**Impressions Games**, ընկերություն, որը զբաղվում է համակարգչային խաղերի մշակմամբ և հրատարակմամբ, հիմնադրվել է 1988 թվականին Մեծ Բրիտանիայում։ 1995 թվականից ընկերությունը դարձել է Sierra Entertainment ընկերության ենթակառուցվածք։ Ավելի հայտնի է իր՝  Lords of the Realm և City Building Series ստրատեգիական խաղաշարերով։

## Պատմություն
Ընկերությունը հիմնադրվել է 1988 թվականին Դեյվիդ Լեսթերի կողմից։ Որպես իրենց առաջին նախագիծ, ընկերությունը որոշեց ստեղծել ֆուտբոլային համակարգչային խաղ։ Դրա համար որոշվեց ներգրավել հայտնի ֆուտբոլիստի։ Լեսթերը կապ հաստատեց Լիվերպուլ ֆուտբոլային ակումբի հետ և պայմանագիր կնքեց Քենի Դալգլիշի հետ։ Խաղը ստացավ «Kenny Dalglish Football Manager» անվանումը և թողարկվեց 1989 թվականին։ Վաճառքները շատ մեծ էին, ինչը թույլ տվեց ընկերությանը ընդլայնվել։

«Kenny Dalglish Football Manager» խաղի թողարկումից ընկերությունը կենտրոնացավ ստրատեգիական խաղերի մշակման վրա։ Չնայած սկզբնական հաջողությանը, հաջորդ խաղերը լավ վաճառք չապահովեցին, որի պատճառով ընկերություն համար առաջացան ֆինանսական բարդություններ։ Մեծ Բրտանիայում առաջացած ֆինանսական խնդիրների պատճառով ընկերությունը ստիպված եղավ տեղափոխվել ԱՄՆ։ 1992 թվականին ըներությունը թողարկեց Caesar համակարգչային խաղը, որը դարձավ էժան սկիզբ City Building Series-ի համար։

1995 թվականին ընկերությունը ձեռք բերվեց Sierra Entertainment-ի կողմից։ Ընկերության հիմնադիր Դեյվիդ Լեսթերը շարունակեց խաղերի մշակումը, սակայն 1998 թվականին նա լքեց համակարգչային խաղերի արտադրությունը, որպեսզի զբաղվի խաղերի հրատարակչությամբ։

Impressions-ի ստրատեգիական խաղերը գրանցեցին մեծ հաջողությունները։ Caesar II, Caesar III և Lords of the Realm II խաղերը վաճառվեցին 2․5 միլլիոն օրինակով յուրաքանչյուրը։

2004 թվականին տնտեսական դժվարությունների հետ կապված ընկերությունը փակվեց։

## Ծանոթագրություններ

## Գրականություն
*  
*
Սննդի հավաքածու

մինի|316x316փքս|«Կապույտ գոգնոց» սննդի հավաքածուի պարունակությունը:
**Սննդի հավաքածու** (), առաքման ծառայություն է ՝ հասարակական սննդի սպասարկման բիզնես մոդել, որտեղ ընկերությունը հաճախորդներին ուղարկում է նախապես չափաբաժիններով, իսկ երբեմն՝ մասամբ պատրաստված սննդի բաղադրիչները և բաղադրատոմսերը՝ տնական կերակուրներ պատրաստելու համար։

Սննդի հավաքածուն չպետք է շփոթել հարմարավետ սննդի հետ (), որն իրականում եփվում և «պատրաստվում է» խոհանոցում նախքան առաքումը՝ սովորաբար սառնարանային տարայի մեջ։

## Պատմություն
Սննդի հավաքածու բիզնես մոդելի ստեղծվել է Շվեդիայում և իրարամերժ աղբյուրները վերագրում են կամ Կիկի Տեանդերին, որը 2007 թվականին հիմնադրել է Middagsfrid-ը (մոտավորապես թարգմանվում է որպես «ընթրիքի երանություն»), կամ քույր և եղբայր ՝ Նիկլաս Արոնսոնին և Լինա Գեբակին, որոնք 2008 թվականին հիմնել են Linas Matkasse ընկերությունը։ Middagsfrid-ը արագորեն տարածվել Հյուսիսային Եվրոպայի մի քանի այլ երկրներում և օրինակ է հանդիսացել մի շարք մրցակիցների համար։ Սննդի հավաքածուներ վաճառող երեք ընկերություններ՝  Blue Apron-ը,  Plated-ը և HelloFresh-ը, որն արդեն գործում էր Եվրոպայում, մոտավորապես 2012 թվականին մուտք են գործել ամերիկյան շուկա։

## Բիզնես
մինի|313x313փքս|Սննդի հավաքածույի սառնարանային գելային փաթեթ, որն օգտագործվում է առաքման ժամանակ։
Ըստ Inc Magazine ամսագրի՝ 2017 թվականի մարտի դրությամբ Ամերիկայի միացյալ նահանգներում կերակուր պատրաստող ավելի քան 150 ընկերություն է եղել։ 2017 թվականի հուլիսի դրությամբ, ըստ Time Magazine ամսագրի, սննդի հավաքածուի բիզնեսը գնահատվել է 2,2 միլիարդ ԱՄՆ դոլար ամբողջ աշխարհում, ինչը կազմում է մոտ 1,3 տրիլիոն դոլար արժողությամբ պարենային շուկայի 1%-ը։ Սուպերմարկետները փորձել են պայքարել սննդի հավաքածուների առաքման հանրաճանաչության դեմ՝ իրենց սեփական հավաքածուները վաճառելով խանութներում։ Blue Apron-ը 2017 թվականին Morning Consult- ի կողմից հարցված հաճախորդների կողմից ամենաշատ օգտագործվող ծառայությունն է եղել, որին հաջորդում էին HelloFresh-ը և Plated-ը։ Թեև ընկերությունները և ծառայությունը արագ աճ են գրանցել, նրանք բախվում են բաժանորդներին պահելու լուրջ մարտահրավերի. շատ հաճախորդներ ծառայություններից օգտվում են միայն մեկ անգամ՝ գրավված անվճար սննդի առաջարկներով, և քչերը՝ ընդամենը 6%-ն է շարունակում 5-8 շաբաթ օգտվել։ Morning Consult-ի կողմից հարցված հաճախորդները 3 ամիս հետո բաժանորդագրվել են սննդի հավաքածուի ծառայություններ մեծ մասին։ Օգտվողները հիմնականում երիտասարդներ են, մեծամասամբ քաղաքաբնակ․ բարձր եկամուտ ունեցող տղամարդիկ են։

## Շրջակա միջավայրի վրա ազդեցություն
Արդյունաբերությունը քննադատության է ենթարկվել փաթեթներում օգտագործվող սառնարանային գել փաթեթների վերամշակման դժվարության համար։ Գելն օգտագործվում է, որ առաքման ընթացքում միսը և կաթնամթերքը պահվեն սառը միջավայրում։ Գելով փաթեթների հիմնական բաղադրիչը նատրիումի պոլիակրիլատն է՝ ոչ թունավոր փոշի, որը կարող է սառը մնալ, երբ հագեցած է ջրով։

## Ծանոթագրություններ

Կատեգորիա:Հասարակական սնունդ
Կատեգորիա:Մարքեթինգ
Կատեգորիա:Ծառայություններ (տնտեսագիտություն)
Սաֆրաստյան

**Սաֆրաստյան**, հայկական ազգանուն, կազմվել է Սաֆրազ անունով։

## Ազգանունը կրողներ
* Արամ Սաֆրաստյան (1888-1966), գիտնական-թուրքագետ, քաղաքական գործիչ, հրապարակախոս։
* Արշակ Սաֆրաստյան (1885-1958), պատմաբան, հայագետ, դիվանագետ, լրագրող և ազգային հասարակակն գործիչ։
* Ռուբեն Սաֆրաստյան (1955-), գիտնական-թուրքագետ, արևելագետ, ցեղասպանագետ, հասարակական գործիչ։

## Տես նաև
* Գևորգ Սադաթի Սաֆրազբեկյան (1900-1937), ռազմական, պետական գործիչ։
* Վալենտինա Միքայելի Սաֆրազբեկյան (1925-2006), անասնաբույժ-դեղաբան։
## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Պարսկերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Amazon Game Studios

**Amazon Game Studios**, Amazon-ի ենթակառուցվածք, որը զբաղվում է համակարգչային խաղերի մշակմամբ։

Ընկերությունը հիմնադրվել է 2011 թվականին, երբ Amazon-ը բացեց Amazon Appstore-ը, և սկսեց վարձել մշակողներ բջջային խաղերի մշակման համար։ 2012 թվականին Amazon Game Studios-ը թողարկեց *Living Classics* խաղը, նախատեսված Facebook սոցալիական ցանցի համար։

## Խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Մուշեղ Գ Մամիկոնյան

**Մուշեղ Գ Մամիկոնյան,** հայ *[[սպարապետ]]*, որն արաբների կողմից  Պարսկաստանի նվաճման ժամանակ կռվել է արաբների դեմ։ Սպանվել է 636 թվականին Ալ-Քադիսիայի ճակատամարտում։

## Ընտանիք
Վիճելի է Մուշեղ Գ Մամիկոնյանի ընտանիքը։ Հայ պատմիչ Սեբեոսը նրան անվանում է Դավիթ Մամիկոնյանի որդի։ Ըստ Քրիստիան Սեթիփանիի, Դավիթը հավանաբար Համազասպի որդին էր, որն էլ Մուշեղ Բ Մամիկոնյանի որդին էր։ Սակայն Կիրիլ Թումանովը Դավիթին համարում է Վահան Բ-ի որդի։ Պատմաբանները, սակայն, միակարծիք են, որ Մուշեղը Համազասպ Դ-ի և Գրիգոր Ա Մամիկոնյանի ավագ եղբայրն էր, որոնք երկուսն էլ իշխաններ էին։

## Մահ
636 թվականին Մուշեղ Գ-ն՝ 3000 հոգանոց բանակի գլխավորությամբ, և Սյունյաց իշխան Գրիգոր Բ Նովիրակը՝ 1000 հոգու գլխավորությամբ, միացան Սասանյան զորքերի *սպահբեդ* (զորավար) Ռոստամ Ֆարոխզադին, որը պատրաստվում էր Քադիսիայում ճամբարած մուսուլման արաբների դեմ ճակատամարտին։

Մուշեղ Գ-ն, իր երկու զարմիկների՝ քրոջ որդու և իր որդի Գրիգոր Բ-ի հետ միասին զոհվել է ճակատամարտում, որտեղ զոհվել է նաև Սասանյան զորավար Ռոստամ Ֆարոխզադը և Սասանյան բանակի մեծ մասը։

## Երեխաներ
Ըստ Կիրիլ Թումանովի և մի քանի այլ պատմաբանների՝ Մուշեղն ուներ որդի՝ Մուշեղ Դ Մամիկոնյան անունով, որը նույնպես *[[սպարապետ]]* և իշխան էր։

## Ծանոթագրություններ

## Աղբյուրներ
* 
* 
* 

## Գրականություն
* (in French) Continuité des élites à Byzance durant les siècles obscurs. Les princes caucasiens et l'Empire du VIe au IXe siècle, 2006
* (in French) Les dynasties de la Caucasie chrétienne de l’Antiquité jusqu’au XIXe siècle ; Tables 
généalogiques et chronologiques, Rome, 1990.

Կատեգորիա:Մամիկոնյաններ
Կատեգորիա:Մարտում զոհվածներ
Կատեգորիա:Հայոց սպարապետներ
Առանց թվանշանների առավոտ

**«Առանց թվանշանների առավոտ»** (), խորհրդային գեղարվեստական ֆիլմ, որը բեմադրել է ռեժիսոր Վլադիմիր Մարտինովը 1983 թվականին։ Պրեմիերան տեղի է ունեցել առաջին անգամ նշված Գիտելիքի օրը՝ 1984 թվականի սեպտեմբերի 1-ին։

## Սյուժե
Գլեբը շատ է ցանկանում դպրոց գնալ հատկապես այն բանից հետո, երբ հանդիպում է ապագա առաջին դասարանցու՝ Նատաշա Ալյաբինային։ Բայց Գլեբը ընդամենը վեց տարեկան է, և դպրոց պետք է գնա միայն հաջորդ տարի։ Սակայն տղան դիմում է խորամանկության․ գրչահատի դիմաց նա դպրոցական համազգեստ է վերցնում իր ընկեր Կոստյա Կորոլկովից, որը անգինայի պատճառով չի կարողացել դպրոց գնալ։

Ստանալով իր ուզածը՝ գլխավոր հերոսը հանգիստ գնում է դպրոց՝ առանց նույնիսկ մտածելու, թե ինչպես կարող է ավարտվել այդ ամենը։ Ուսուցիչ Լյուդմիլա Իվանովնան չգիտի, որ իր դիմաց դպրոցի հետ կապ չունեցող տղա է և որոշում է նրան տանել բժշկի, քանի որ Գլեբի մոտ նկատում է անգինայի բարդություն պատճառով առաջացած հիշողության խանգարումներ։ Միևնույն ժամանակ Գլեբին, և թյուրիմացությունից հետո նաև Կոստային ակտիվորեն փնտրում են ծնողները։

## Գլխավոր դերերում
* Կիրիլ Գոլովկո-Սերսկի – *Գլեբ
* Մաշա Վարտիկովա – *Նատաշա Ալյաբինա
* Պաշա Գայդուչենկո – *Կոսկա Կորոլկով
* Ալյոշա Տյուրնիկով – *Լյոնիկ Նեմիկին
* Վանյա Սուխորուկով – *Անտոն Կորոբկով

== Ֆիլմում նկարահանվել են ==
* Մարինա Յակովլևա – *Լյուդմիլա Իվանովնա (Լյուդա), 1«բ» դասարանի ուսուցչուհի
* Վալենտինա Գրուշինա – *Նինել Սերգեևնա, Գլեբի մայրը
* Իգոր Կվաշա – *Արկադի Բորիսովիչ, բժիշկ
* Վալենտինա Տալիզինա – *Կոստյա Կորոլկովի տատը
* Եվգենի Գերասիմով – *Գլեբի հայրը
* Գեորգի Շտիլ – *պահակ
* [[Ռաիսա Ռյազանովա]] – *Գալինա Պավլովնա, Կոստյա Կորոլկովի մայրը
* Յուրի Սոլոմին – *Սլավին, հետախույզ Գլեբի երազից
* [[Վախթանգ Կիկաբիձե]] – *միստր Գլեբ, լրտես Գլեբի երազից

### Էպիզոդներում

* Վադիմ Անդրեև – *Նատաշայի հայրը
* Նիկոլայ Մերզլիկին – *Ալեքսեյ Պավլովիչ, ինստիտուտի տնօրեն
* Նատալյա Գոլովկո – *մանկապարտեզի ուսուցիչ
* Ալեվտինա Ռումյանցևա – *Լյուդայի մայրը
* Մաքսիմ Նիկիֆորով
* Ա. Սելիվանով
* Դ. Դոլգովա
* Եկատերինա Վորոնինա – *դպրոցի տնօրեն
* Վլադիմիր Սկլյարով – *ոստիկանության լեյտենանտ
* Իլյա Ավրամենկո (լուսագրերում՝ Ավրաամենկո)
* Ռ. Սոլոմկո
* Ալեքսանդր Դելիբաշ
* Մ. Մրուչկո
* Մ. Պինյաժին
* Ի. Զայցևա
* Ա. Ստարցև
* Ա. Կամենսկի
* Կ. Կամենսկի
* Լ. Գոլուբկովա
* Դանա Դորոշենկո
* Վ. Նեֆյոդով
* Մ. Գորդեևա
* Օ. Մինովիչ
* Ա. Պուտիցկայա

## Նկարահանող խումբ
* Ռեժիսոր՝ Վլադիմիր Մարտինով
* Օպերատոր՝ Միխայիլ Սկրիպիցին
* Գրող՝ Օսկար Ռեմեզ
* Կոմպոզիտոր՝ Վլադիմիր Շաինսկի

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1983 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր դպրոցի մասին
Մողեսակոնքավորներ

300px|մինի
**Մողեսակոնքավորներ**, կամ **մողեսակոնքավոր դինոզավրեր**, կամ **զավրիսքներ** , դինոզավրերի՝ ավանդաբար առանձնացվող երկու հիմնական ճյուղերից մեկը (թռչնակոնքավորների հետ մեկտեղ), որը պատմականորեն դիտարկվում է որպես կենդանիների կարգ։ Ի տարբերություն թռչնակոնքավորների՝ մողեսակոնքավորների pubic ոսկրերը նախապես թեքված են եղել առաջ  (որոշ ներկայացուցիչների՝ գերերազավրիդների, տերիզինոզավրիդների, դրոմեոզավրիդների և թռչունների մոտpubic ոսկրերը ետ են թեքված)։ Ուշագրավ է, որ ոչ թե թռչնակոնքավորները, այլ հենց մողեսակոնքավորներն են թռչունների ծագման սկիզբը դրել, իսկ թռչունները, հնէաբանների շրջանում գերիշխող պատկերացումների համաձայն, մողեսակոնքավորների միակ խումբն են, որ հաղթահարել, վերապրել են կավճա-պալեոգենային զանգվածային մահացման շրջանը։

Մողեսակոնքավորները սովորաբար համարվում են մոնոֆիլետիկ («բնական») խումբ, որի մեջ ներառվում են eusaurischia-ի («իսկական մողեսների») խմբի կազմում ընդգրկված թերոպոդների (Theropoda) և զավրոպոդոմորֆների (Sauropodomorpha) մեծաքանակ ճյուղավորումներ, ինչպես նաև Herrerasauria-ի կողային բազալ ճյուղը, որը երբեմն որոշ մասնագետների կողմից տեղադրվում է թերոպոդների կազմում։ Ըստ այլընտրանքային տեսակետի՝ թերոպոդները թռչնակոնքավորներին ավելի՛ մոտ են, քան զավրոպոդոմորֆներին, ուրեմնև՝ մողեսակոնքավորները ավանդական ընկալմամբ պարաֆիլետիկ («արհետական») խումբ են, որը կամ պետք է կազմացրվի, կազմալուծվի, կամ վերասահմանվի, վերաորոշարկվի (վերջինիս դեպքում նրա կազմը արմատապես կփոխվի)։

## Ծանոթագրություններ

## Գրականություն
### Ռուսերեն
* Брусатти С. - Время динозавров. Новая история древних ящеров։ науч. ред. А. О. Аверьянов, 2019։ оригинал=The Rise and Fall of the Dinosaurs։ A New History of a Lost World|; М., издательство Альпина нон-фикшн, страниц=358, isbn 978-5-91671-893-5
* 
* Очерки по эволюции рептилий-291, часть=Ящеротазовые динозавры, или заврисхии, с=68—125

### Անգլերեն
* 
* 
* 
* 
* 
* 
* 
* 

Կատեգորիա:Դինոզավրեր
Կատեգորիա:Կենդանիներ այբբենական կարգով
Կատեգորիա:Սողունների կարգեր
Տխուր կատվի մելանխոլիան

**Տխուր կատվի մելանխոլիան** (), Թոմ և Ջերիի անիմացիոն սերիալի 103֊րդ սերիան, որի պրեմիերան տեղի է ունեցել 1956 թվականի նոյեմբերի 16-ին CBS հեռուստաալիքով։ Այս դրվագն առանձնանում է ֆրանշիզայի մնացած մասից ողբերգական սյուժեով, որի ավարտը ներառում է վերնագրի հերոսների կրկնակի ինքնասպանությունը։

Մուլտֆիլմը նկարահանվել է CinemaScope լայնէկրան ձևաչափով։

## Սյուժե
Թոմ կատուն, ով գտնվում է ծայրահեղ դեպրեսիայի մեջ, նստում է երկաթուղու գծերի վրա՝ սպասելով, որ գնացքն անցնի իր վրայով։ Ջերի մկնիկը, կարեկցանքով նայելով կատվին, հիշում է այն իրադարձությունները, որոնք Թոմին տարել են դեպրեսիայի։

Թոմն ու Ջերին անբաժան ընկերներ էին, քանի դեռ Թոմի աչքին չի գրավել գեղեցիկ սպիտակ կատու Թուդլսը։ Նա սկզբում պատասխանեց Թոմին, բայց ամեն ինչ տխուր ստացվեց։ Ջերին բացահայտում է, որ Թոմն ուներ շատ հարուստ մրցակից՝ Բուտչը։ Նա հանկարծակի ապշեցրեց նրան և խլեց Թոմից։ Կատուն բացահայտում է, որ ինքը պատեհապաշտ է, ինչպես կասկածում էր Ջերին։ Բուտչի գրաված հարստությունը հանգեցրեց նրան, որ առևտրական կատուն անմիջապես հեռացավ Թոմից։

Ջերին փորձում էր համոզել Թոմին հանգիստ թողնել իրեն՝ հավատալով, որ նա արժանի չէ իր վիշտին։ Թոմը անտեսում է Ջերիի նախազգուշացումը՝ ծախսելով իր ողջ խնայողությունները և նույնիսկ վաճառելով իրեն ստրկության մեջ՝ փորձելով կատվի ուշադրությունը գրավել այնպիսի նվերներով, ինչպիսիք են ծաղիկները, օծանելիքը, ադամանդե մատանին և մեքենան, բայց կատուն մերժում է նրա ջանքերը, և Բուտչի նվերները պարզվում են, որ շատ են' ավելի մեծ և ավելի թանկ։ Բուտչը նրան տվեց նաև օծանելիքի բաք, հսկայական ադամանդե մատանի, որն այնքան փայլուն էր, որ չէր կարող տեսնել այն առանց եռակցման դիմակի, որը պաշտպանում էր նրա աչքերը, և շատ երկար ու շքեղ լիմուզին։

Սրտացավ, անփող ու մեծ պարտքերի մեջ Թոմը փորձում է իր վիշտը խեղդել կաթի մեջ։ Հարբած՝ նա մտադիր է իրեն խեղդել փոթորկի կոյուղու մեջ, սակայն Ջերին կարողանում է փրկել կատվին։ Մինչ Ջերին դուրս է հանում Թոմին, նրանց կողքով անցնում է ուղեբեռով բեռնված լիմուզին, որի մեջ նստած է նրա նախկին ընկերուհին, բայց այժմ Բուտչի կինը։ Հետևի մասում գրված է «Ամուսնացել ենք» մակագրությունը։

Ջերին ավարտում է այս տխուր պատմությունը՝ խոսելով սեփական ընկերուհու մասին։ Նա երջանիկ է, և ի տարբերություն Թոմի ընկերուհու, նա իսկապես սիրում է Ջերիին։ Բայց հանկարծ Ջերիի հովվերգական աշխարհը փշրվում է, երբ նա տեսնում է, որ իր ընկերուհին մեկ այլ հարուստ մկնիկի հետ հեռանում է մեքենայով, որի հետևի մասում նույնպես գրված է «Ամուսնացել ենք»։ Վրդովված Ջերին միանում է Թոմին գնացքի գծերի վրա։ Նրանք սպասում են գնացքի, որը շուտով կանցնի իրենց վրայով։ Գնացքի ձայնը գնալով ուժեղանում է և այստեղ ավարտվում է այս սերիան։

## Ծանոթագրություններ

Կատեգորիա:1950-ականների անգլերեն ֆիլմեր
Կատեգորիա:Ֆիլմեր ինքնասպանության մասին
Պիրանյա սովորական

**Պիրանյա սովորական** (), գիշատիչ ճառագայթալողակ ձկների տեսակ պիրանյաների ընտանիքից (Serrasalmidae) կամ, ըստ հնացած դասակարգման, Characidae ընտանիքի պիրանյաների ենթաընտանիքից (Serrasalminae)։

Սա պիրանյաների ամենահայտնի տեսակներից մեկն է, ունի քաղցրահամ ջրերում ապրող գիշատչի հռչակ, որը վտանգավոր է կենդանիների և մարդկանց համար։ Կենդանի մարդու համար դրանք վտանգավոր են ծնոտի չափի ու կառուցվածքի պատճառով։ Նրանք կարող են հարձակվել մարդու վրա և սկսել իրենց սուր ատամներով պոկել մարմնի և վերջույթների կտորները։

## Նկարագրություն
Մարմնի երկարությունը կազմում է մոտավորապես 15 սանտիմետր, առավելագույն երկարությունը՝ 50 սանտիմետր է։ Առավելագույն քաշը՝ 3,9 կիլոգրամ է։ thumb|Պիրանյայի ծնոտ Բոլոր պիրանյաներն ունեն մեծ բերաններ՝ դուրս ցցված սուր ատամներով։ Պիրանյայի տեսակները միմյանցից տարբերվում են գույնով. ձկների մեծ մասն ունի ձիթապտղի-կանաչ կամ սև-կապույտ մեջք, իսկ որովայնը և կողքերը մուգ կամ արծաթագույն-մոխրագույն են։

Հարթ սեպաձև ատամները՝ սուր գագաթներով, փորում են տուժածի կոշտ մաշկը։ Երկու ծնոտների ատամներն ունեն նույն կառուցվածքը։ Ավելի փոքր վերին ատամները՝ փակ բերանով, տեղադրվում են ստորինների միջև եղած բաց հատվածներում։ Ծնոտները շարժվում են հզոր մկաններով։ Ստորին ծնոտը առաջ է մղվում, ատամները հետ են թեքված։ Ստորին ծնոտի ատամները հասնում են 1-2 մմ երկարության։

## Ապրելակերպ
Պիրանյաները պահվում են հսկայական հոտերի մեջ, որոնք իրենց ժամանակի մեծ մասն անցկացնում են ավար որոնելու համար։ Այս սովորաբար գետի ձկները կարելի է գտնել ծովում բարձր ջրի ժամանակ։ Սակայն պիրանյաները չեն կարողանում ձվադրել ծովում։

Այս ձկները բավականին ագահ են, ուստի նրանք կարող են ապրել միայն ձկներով առատ գետերում։ Նրանք առավել հաճախ հանդիպում են ծանծաղ, խորը և պղտոր ջրերում։

## Բազմացում
Ձուկը ձվադրում է մարտ-օգոստոս ամիսներին՝ ձվադրելով մի քանի հազար ձու։ Ձվի ինկուբացիոն շրջանը տեւում է 10-15 օր՝ կախված ջրի ջերմաստիճանից։

## Արեալ
Պիրանյաները բնակվում են հարավամերիկյան մայրցամաքի ջրերում՝ Ամազոնի ավազանի, Պարագվայ, Պարանա և Էսսեկիբո գետերում։ Ամենամեծ պոպուլյացիան ապրում է Կոլումբիայի, Վենեսուելայի, Գայանայի, Պարագվայի, Բրազիլիայի և Կենտրոնական Արգենտինայի գետերում։

## Ակվարիումում
սովորական պիրանյայի հոբբին ակվարիումային է։ Ակվարիումում այն բավականին ամաչկոտ և զգույշ է։ Բնական պայմաններում ձկները բավականաչափ ապաստարաններ են գտնում, որոնք կարող են բացակայել ակվարիումային պայմաններում պահելու դեպքում։ Պիրանյան նախընտրում է փափուկ ջուրը թեթևակի թթվային կամ չեզոք ռեակցիայով (5,5-7,0) բավականին ակտիվ ֆիլտրացմամբ (ժամում մոտ երեք ակվարիումի ծավալ)։ Դրիֆտափայտի, մանգրովի արմատի առկայությունը պահպանում է ջրածնային ցուցիչի մշտական մակարդակը։

## Ծանոթագրություններ

## Գրականություն

* В мире дикой природы։ журнал. — 2008. — 12 августа (№ 10).

## Արտաքին հղումներ

* Пиранья — всё о хищной рыбе
Amazon Games Orange County

**Double Helix Games**, ամերիկյան ընկերություն, որը զբաղվում է համակարգչային խաղերի մշակմամբ։ Հիմնադրվել է 2007 թվականի The Collective և Shiny Entertainment ընկերությունների միացումից։ Ընկերության առաջին խաղը դարձավ Silent Hill։ Homecoming-ը, որը նախատեսված էր PlayStation 3, Xbox 360 և PC համար։

2014 թվականի փետրվարի 5-ին Double Helix-ը գնվեց Amazon.com-ի կողմից, դառնալով Amazon Game Studios-ի մաս։

## Ընկերությունների ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Wait for U

**Wait for U**, ամերիկացի ռեփեր Ֆյուչերի երգը, որը ձայնագրվել է կանադացի ռեփեր Դրեյքի և նիգերիացի երգչուհի Tems-ի մասնակցությամբ։ 2022 թվականի մայիսի 3-ին այն ուղարկվել է ռադիո որպես Fucher-ի «I Never Liked You» ալբոմի երկրորդ սինգլ։ «Wait for U»-ում օգտագործվում է սեմփլTems-ի  «For Broken Ears» դեբյուտային մինի-ալբոմից «Higher» երգից։ Future-ը, Drake-ը և Tems-ը երգը գրել են սինգլի պրոդյուսերներ FnZ-ի ու ATL Jacob-ի և Օդդիոյի հետ միասին։ Թեմսը և Օդդիոն եղել են «Higher» երգի հեղինակները, որից վերցվել է Ֆյուչերի սինգլի սեմփլը։ «Wait for U» երգը R&B ոճի երգ է, որը քնարականորեն քննարկում է պատահական ռոմանտիկ կապի բացասակա կողմը։ Երգը զբաղեցրել է  ամերիկյան Billboard Hot 100 սինգլների հիթ-շքերթի առաջին հորիզոնականը՝ դառնալով Ֆյուչերի կարիերայի երկրորդ, Դրեյքի 10-րդ և Tems-ի առաջին չարթփոփերը։

## Արձագանքներ
Exclaim-ից Մայքլ Դի Ջենարոն կարծում է, որ «Wait for U»-ն «Դրեյքի հետ Ֆյուչերի հնչեղ երգերից մեկն է ձայնագրման տեսանկյունից»՝ «նուրբ պահերով, որոնք հիշեցնում են փոփ աստղի կիրքը, որը Ֆյուչերը ունեցել է Ռիհաննայի և Սիարայի հետ աշխատելիս»։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ
Գիշերային հյուրը (ֆիլմ, 1958)

**«Գիշերային հյուրը»** (), 1958 թվականի խորհրդային սոցիալ-էթիկական կինոնվել, որը նկարահանել է ռեժիսոր Վլադիմիր Շրեդելը «Լենֆիլմ» կինոստուդիայում Յուրի Նագիբինի համանուն պատմվածքի հիման վրա։

## Սյուժե
Գյուղական ընտանիքը, որն ապրում է լճի ափին, ընդունում է հյուրեր, որոնք ցանկանում են ձուկ որսալ և հանգստանալ գեղատեսիլ վայրում։ Տանտիրուհին՝ Յուլիան, երկու դուստր ունի։ Ավագը՝ Եկատերինան, ոչ այնքան վաղուց լքել է իր հարբեցող ամուսնուն, իսկ կրտսերը՝ Լյուբան, իր փեսացու Ֆեոդորի հետ պատրաստվում է մեկնել նոր յուրացվող տարածքներ։ Նրանք բոլորը բացսիրտ մարդիկ են, որոնք բարյացակամությամբ են վերաբերվում իրենց հյուրերին։

Տանը ապրող երկու վաղեմի բնակիչներին միանում է մայրաքաղաքից եկած սնոբ և ցինիկ էգոիստ Պալ Պալիչը։ Իր այդտեղ գտնվելու կարճ ժամանակահատվածում նա կարողանում է բոլորին իր դեմ տրամադրել և ոչնչացնել տան տերերի ընտանեկան իդիլիան։

## Դերերում
* Ինոկենտի Սմոկտունովսկի – *Պալ Պալիչ
* [[Գեորգի Ժժենով]] – *Սերգեյ Պետրովիչ, նկարիչ
* Նիկոլայ Էլիզարով – *Նիկոլայ Սեմյոնովիչ, պաշտոնաթող գնդապետ
* [[Լյուբով Սոկոլովա]] – *Եկատերինա
* Վալենտինա Պուգաչովա – *Լյուբաշա
* [[Իգոր Եֆիմով]] – *Ֆեդյա, Լյուբայի փեսացուն
* Միխայիլ Գլուզսկի – *Եգոր, Եկատերինայի նախկին ամուսինը
* [[Ալեքսանդրա Պանովա]] – *Յուլիա
* Յուրա Լեպյոշկին – *Վասյոկ, Եկատերինայի որդին
* Տանյա Խաբլո – *Մաշենկա, Եկատերինայի դուստրը

## Նկարահանող խումբ
* Սցենարի հեղինակ՝ Յուրի Նագիբին
* Բեմադրող ռեժիսոր՝ Վլադիմիր Շրեդել
* Բեմադրող օպերատոր՝ Վլադիմիր Բուրիկին
* Կոմպոզիտոր՝ Նադեժդա Սիմոնյան
* Բեմադրող նկարիչ՝ Աբրամ Վեկսլեր

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր